
บันทึกรายงานการประชุม
สภาเทศบาลตำบลหนองพ้อ สมัยสามัญสมัยที่ 3 (ครั้งที่ 3)
วันที่ 8 กันยายน พ.ศ.2564 เวลา 09.30น.
ณ ห้องประชุมสภาเทศบาลตำบลหนองพ้อ

เลขานุการสภา	ครับสำหรับวันนี้ได้ตรวจสอบรายชื่อสมาชิกผู้เข้าร่วมประชุม มีจำนวนถูกต้องตรงกัน ครบองค์ประชุมครับ เชิญท่านประธานสภาดำเนินการตามระเบียบวาระ
ประธานสภา	สมาชิกสภาทุกท่านครับสำหรับวันนี้เป็นการประชุมสภาเทศบาลตำบลหนองพ้อ สมัยสามัญ สมัยที่ 3 ครั้งที่ 2 เวลา 09.30 น.ผมขอเปิดการประชุมครับ
ระเบียบวาระที่ 1	เรื่องที่ประธานแจ้งให้ที่ประชุมทราบ
ประธานสภา	ครับสำหรับวันนี้กระผมมีเรื่องที่จะแจ้งให้ที่ประชุมทราบ คือขอความร่วมมือผู้เข้าร่วมประชุมประชุมแต่งกายให้สุภาพเรียบร้อย ขอบคุณครับ
ระเบียบวาระที่ 2	เรื่องรับรองรายงานการประชุม
		-ไม่มี-
ระเบียบวาระที่ 3	เรื่องเสนอใหม่
ประธานสภา	ครับวันนี้มีญัตติด้วยกัน 1 ญัตติ ขอเชิญผู้เสนอญัตติครับ
นายกเทศมนตรี	เรียนประธานสภา ข้าพเจ้า นายไตรศักดิ์  รักใหม่ ตำแหน่งนายกเทศมนตรีตำบลหนองพ้อ ขอเสนอญัตติขออนุมัติยกเลิกโครงการใช้จ่ายเงินสะสม ประจำปีงบประมาณ พ.ศ. 2564 ตามที่สภาเทศบาลตำบลหนองพ้อ ในคราวประชุมสมัยสามัญ สมัยที่ 2 ครั้งที่ 1 เมื่อวันที่ 5  กรกฎาคม พ.ศ. 2564 ได้มีมติอนุมัติให้ใช้จ่ายเงินสะสม ประจำปีงบประมาณ พ.ศ. 2564 จำนวน 21 โครงการ เป็นเงิน 7,719,000 บาท นั้น
ข้าพเจ้าขอเสนอยกเลิกโครงการใช้จ่ายเงินสะสม ประจำปีงบประมาณ พ.ศ. 2564 ที่ได้มีมติอนุมัติให้ใช้จ่ายเงินสะสมไปแล้ว จำนวน 3 โครงการ เนื่องจากมีความจำเป็นที่จะต้องดำเนินโครงการที่เป็นปัญหาและจำเป็นเร่งด่วนของประชาชนมากกว่าโครงการเดิม รายละเอียดดังนี้
1. โครงการติดตั้งไฟฟ้าส่องสว่าง โซล่าเซลล์ ถนนสายควนขนุน - บ้านในไร่ งบประมาณ 488,000 บาท โครงการติดตั้งไฟฟ้าส่องสว่าง โซล่าเซลล์ ถนนสายควนขนุน - บ้านในไร่ ช่วงบริเวณหน้าวัดราษฎร์นุกูล ถึง สามแยกบ้านควนพลี หมู่ที่ 3,หมู่ที่ 6 ระยะทาง 475.00 เมตร โดยติดตั้งโคมไฟ แอลอีดี ขนาด 50 วัตต์ พร้อมแผงโซล่าเซลล์พลังงานแสงอาทิตย์ และเสาไฟความสูงไม่น้อยกว่า 5.00 เมตร จำนวน 11 ชุด พร้อมอุปกรณ์ 
2. โครงการติดตั้งไฟฟ้าส่องสว่าง โซล่าเซลล์ ถนนสายควนขนุน - บ้านทุ่งลาน งบประมาณ 488,000 บาท โครงการติดตั้งไฟฟ้าส่องสว่าง โซล่าเซลล์ ถนนสายควนขนุน - บ้านทุ่งลาน ช่วงบริเวณทางแยกเข้าถนน ควนบก - ไฟไหม้ ถึง หอประชุม หมู่ที่ 1 ระยะทาง 460.00 เมตร โดยติดตั้งโคมไฟ แอลอีดี ขนาด 50 วัตต์ พร้อมแผงโซล่าเซลล์พลังงานแสงอาทิตย์ และเสาไฟความสูงไม่น้อยกว่า 5.00 เมตร จำนวน 11 ชุด พร้อมอุปกรณ์
3. โครงการติดตั้งไฟฟ้าส่องสว่าง โซล่าเซลล์ ถนนสายเกาะทิศจันทร์ – ดอนนูด   งบประมาณ 488,000 บาท โครงการติดตั้งไฟฟ้าส่องสว่าง โซล่าเซลล์ ถนนสายเกาะทิศจันทร์ – ดอนนูด   ช่วง กม.ที่ 1+325 ถึง กม.ที่ 1+700 หมู่ที่ 4 ระยะทาง 375.00 เมตร โดยติดตั้งโคมไฟ แอลอีดี ขนาด 50 วัตต์ พร้อมแผงโซล่าเซลล์พลังงานแสงอาทิตย์ และเสาไฟความสูงไม่น้อยกว่า 5.00 เมตร จำนวน 11 ชุด พร้อมอุปกรณ์
รวมเป็นเงินทั้งสิ้น  1,464,000  บาท

ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับท่านสมาชิกก็ได้รับฟังการเสนอญัตติเป็นที่เรียบร้อย รายละเอียดต่างๆก็ได้อยู่ในมือสมาชิกแล้ว เชิญสมาชิกสภาอภิปรายครับ
ปรีชา  ชาญเมธี	เรียนประธานสภา ผมนายปรีชา  ชาญเมธี สมาชิกสภาเขต 2 เรื่องขอโซ่ลาเซลผมก็มีความกังวลใจตั้งแต่ข้างต้นแล้ว ผมว่ามันไม่ค่อยเหมาะสมเท่าไหร่ขอบคุณทางฝ่ายบริหารที่มีความคิดดีๆที่ชาวบ้านเดือนร้อนกว่าโซล่าเซล ผมว่าผมเห็นด้วยอยู่แล้วครับเพราะถนนหนทางของเรายังลำบากอยู่อีกเยอะ ครับผมว่าโซล่าเซลไม่แน่ใจว่ามันนานๆไปมันจะซ่อมลำบากหรือเปล่าครับ ถ้าเป็นสายดับตามเสาไฟฟ้าน่าจะดูดีกว่าและงบประมาณก็ไม่เยอะครับ ฝากด้วยครับ
ประธานสภา	เชิญท่านสมาชิกท่านต่อไปครับ
ทวี  แสงปาน	เรียนประธานสภา ผมนายทวี  แสงปาน สมาชิกสภาเขต 1 ตามที่ได้เสนอโอนมาผมก็เห็นด้วย แต่ผมยังสงสัยอยู่ครับในการโอนสายในล้อม – นาสว่าง จำนวน 3 จุด จุดแรกประมาณการเมื่อมิถุนายน จำนวน 284,000 บาท จุดที่ 2 สายในล้อม – นาสว่าง ประมาณ เดือนสิงหาคม  จำนวน 737,000 บาท จุดที่ 3 ประมาณการเดือนกันยายน จำนวน 934,000 บาท ผมอยากทราบว่าโครงการนี้อยู่คนละที่หรือว่าที่เดียวกันครับ ผมสงสัยครับฝากท่านประธานสภาด้วยครับ
ประธานสภา	มีสมาชิกสภาท่านอื่นอีกหรือไม่ครับ มีหรือเปล่า ถ้าไม่มีผมขอมติครับท่านสมาชิกสภาท่านใดเห็นชอบอนุมัติยกเลิกโครงการใช้จ่ายเงินสะสมประจำปีงบประมาณพ.ศ.2564 โปรดยกมือครับ
เห็นชอบ		10	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
มติที่ประชุม	มติที่ประชุมเห็นชอบอนุมัติยกเลิกโครงการใช้จ่ายเงินสะสมประจำปีงบประมาณพ.ศ.2564
เห็นชอบ		10	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
ประธานสภา	ต่อไปเป็นญัตติที่ 3.2 ญัตติขออนุมัติโอนเงินงบประมาณรายจ่ายประจำปี พ.ศ.2564เชิญผู้เสนอญัตติครับ
นายกเทศมนตรี	เรียนประธานสภา ข้าพเจ้า นายไตรศักดิ์  รักใหม่  นายกเทศมนตรีตำบลหนองพ้อ ขอเสนอญัตติโอนงบประมาณรายจ่ายประจำปี 2564 เพื่อตั้งจ่ายรายการใหม่  โดยมีหลักการและเหตุผลดังนี้
หลักการ
ตามระเบียบกระทรวงมหาดไทย  ว่าด้วยวิธีการงบประมาณขององค์กรปกครองส่วนท้องถิ่น   พ.ศ.2563 ข้อ 27  การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ  คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติสภาท้องถิ่น
เหตุผล
เทศบาลตำบลหนองพ้อ สำรวจเงินเหลือจ่าย ประจำปีงบประมาณ พ.ศ. 2564 เพื่อตั้งจ่ายรายการใหม่ เพื่อดำเนินโครงการแก้ไขปัญหาความเดือดร้อนของประชาชนในพื้นที่ จึงมีความจำเป็นต้องเสนอต่อสภาขออนุมัติโอนงบประมาณรายจ่ายประจำปี 2564 เพื่อตั้งจ่ายรายการใหม่  จำนวน 5 โครงการ   โดยมีรายละเอียดดังนี้
โอนลด แผนงานงบกลาง งานงบกลาง เบี้ยยังชีพผู้สูงอายุ  โอนลด   2,486,700 บาท        (สองล้านสี่แสนแปดหมื่นหกพันเจ็ดร้อยบาทถ้วน)
โอนลด แผนงานงบกลาง งานงบกลาง เบี้ยยังชีพผู้พิการ  โอนลด   213,300 บาท  (สองแสนหนึ่งหมื่นสามพันสามร้อยบาทถ้วน)
			รวมโอนลดครั้งนี้	   2,700,000 บาท  (สองล้านเจ็ดแสนบาทถ้วน)
โอนตั้งจ่ายรายการใหม่ แผนงานอุตสาหกรรมและการโยธา งานก่อสร้างโครงสร้างพื้นฐาน       งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ จำนวน 5 โครงการ  ดังนี้
1 .โครงการก่อสร้างถนนคอนกรีตเสริมเหล็ก สายในล้อม  –  นาสว่าง   หมู่ที่ 7  งบประมาณ 737,000.-บาท เพื่อก่อสร้างถนนคอนกรีตเสริมเหล็ก  กว้าง 4.00 เมตร  หนา 0.15 เมตร  ยาว 253.00 เมตร  ไหล่ทางวัสดุคัดเลือกปิดขอบกว้างเฉลี่ยข้างละ 0.50 เมตร (หรือพื้นที่ คสล. ไม่น้อยกว่า 1,012.00      ตร.ม.)  รายละเอียดตามแบบแปลนเทศบาลตำบลหนองพ้อ กำหนด (ปรากฎตามแผนพัฒนาท้องถิ่น พ.ศ.2561-2565 หน้าที่ 79)
2. โครงการก่อสร้างถนนคอนกรีตเสริมเหล็ก สายโรงดิน  –  นาสว่าง  หมู่ที่ 3,8 งบประมาณ  493,000.-บาทเพื่อก่อสร้างถนนคอนกรีตเสริมเหล็ก  กว้าง 3.50 เมตร  หนา 0.15 เมตร  ยาว 200.00 เมตร  ไหล่ทางวัสดุคัดเลือกปิดขอบกว้างเฉลี่ยข้างละ 0.25 เมตร (หรือพื้นที่ คสล. ไม่น้อยกว่า 700.00 ตร.ม.)  /รายละเอียด…

รายละเอียดตามแบบแปลนเทศบาลตำบลหนองพ้อ กำหนด (ปรากฎตามแผนพัฒนาท้องถิ่น พ.ศ.2561-2565 หน้าที่ 66 และแผนพัฒนาท้องถิ่น พ.ศ.2561-2565 แก้ไขครั้งที่ 1 , แก้ไขครั้งที่ 3 )
3.โครงการก่อสร้างถนนคอนกรีตเสริมเหล็ก สายชลประทาน – ตกควน  หมู่ที่ 7 งบประมาณ  488,000.-บาท เพื่อก่อสร้างถนนคอนกรีตเสริมเหล็ก  กว้าง 5.00 เมตร  หนา 0.15 เมตร  ยาว 135.00 เมตร  ไหล่ทางวัสดุคัดเลือกปิดขอบกว้างเฉลี่ยข้างละ 0.25 เมตร (หรือพื้นที่ คสล. ไม่น้อยกว่า 675.00 ตร.ม.)  รายละเอียดตามแบบแปลนเทศบาลตำบลหนองพ้อ กำหนด (ปรากฎตามแผนพัฒนาท้องถิ่น พ.ศ.2561-2565 หน้าที่ 78 และแผนพัฒนาท้องถิ่น พ.ศ.2561-2565 แก้ไขครั้งที่ 1 , แก้ไขครั้งที่ 3 )
4. โครงการก่อสร้างถนนคอนกรีตเสริมเหล็ก สายไผ่รอบ  หมู่ที่  2  งบประมาณ 497,00 บาท เพื่อก่อสร้างถนนคอนกรีตเสริมเหล็ก  กว้าง 4.00 เมตร  หนา 0.15 เมตร  ยาว 167.00 เมตร  ไหล่ทางวัสดุคัดเลือกปิดขอบกว้างเฉลี่ยข้างละ 0.25 เมตร (หรือพื้นที่ คสล. ไม่น้อยกว่า 668.00 ตร.ม.)  รายละเอียดตามแบบแปลนเทศบาลตำบลหนองพ้อ กำหนด (ปรากฎตามแผนพัฒนาท้องถิ่น พ.ศ.2561-2565 หน้าที่ 65 และแผนพัฒนาท้องถิ่น พ.ศ.2561-2565 แก้ไขครั้งที่ 1 , แก้ไขครั้งที่ 3 )
5. โครงการก่อสร้างถนนคอนกรีตเสริมเหล็ก สายหนองพ้อ – ดอนนูด   หมู่ที่ 3 งบประมาณ 485,000.-บาท เพื่อก่อสร้างถนนคอนกรีตเสริมเหล็ก  กว้าง 3.50 เมตร  หนา 0.15 เมตร  ยาว 180.00 เมตร  ไหล่ทางวัสดุคัดเลือกปิดขอบกว้างเฉลี่ยข้างละ 0.15 เมตร (หรือพื้นที่ คสล. ไม่น้อยกว่า 630.00 ตร.ม.)  รายละเอียดตามแบบแปลนเทศบาลตำบลหนองพ้อ กำหนด (ปรากฎตามแผนพัฒนาท้องถิ่น พ.ศ.2561-2565 หน้าที่ 61)
			รวมโอนตั้งจ่ายรายการใหม่ครั้งนี้	   2,700,000 บาท  (สองล้านเจ็ดแสนบาทถ้วน)
ดังนั้น  ข้าพเจ้าจึงได้เสนอญัตติ ขออนุมัติใช้จ่ายเงินสะสมประจำปีงบประมาณ พ.ศ. 2564     ในครั้งนี้เพื่อสภาเทศบาลตำบลหนองพ้อได้พิจารณา
			จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับผู้เสนอญัตติได้เสนอเป็นที่เรียบร้อยแล้วต่อไปเป็นหน้าที่ของสมาชิกในการอภิปราย เชิญครับ มีหรือไม่ครับ ถ้าไม่มีผมขอมติครับ ท่านสมาชิกสภาท่านใดขออนุมัติโอนเงินงบประมาณรายจ่ายประจำปี พ.ศ.2564 โปรดยกมือครับ
เห็นชอบ		10	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
มติที่ประชุม	มติที่ประชุมเห็นชอบอนุมัติให้โอนเงินงบประมาณรายจ่ายประจำปีงบประมาณ พ.ศ.2564 
เห็นชอบ		10	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
ประธานสภา	ต่อไปเป็นญัตติที่ 3.3 ญัตติขออนุมัติใช้จ่ายเงินสะสมประจำปีงบประมาณ พ.ศ.2564 เชิญผู้เสนอญัตติครับ
นายกเทศมนตรี		เรียนประธานสภา ข้าพเจ้า นายไตรศักดิ์  รักใหม่  นายกเทศมนตรีตำบลหนองพ้อ  ขอเสนอญัตติขออนุมัติ    ใช้จ่ายเงินสะสม เพื่อดำเนินโครงการแก้ไขปัญหาความเดือดร้อนของประชาชนในพื้นที่ แต่เนื่องด้วยโครงการต่างๆ ที่ต้องดำเนินการเพื่อแก้ไขปัญหาความเดือดร้อนนั้น เทศบาลตำบลหนองพ้อ ไม่ได้ตั้งจ่ายไว้ในงบประมาณรายจ่ายประจำปีงบประมาณ พ.ศ.2564  และไม่สามารถโอนงบประมาณที่ตั้งไว้ในรายการต่าง ๆ มาดำเนินการได้เนื่องจากแต่ละรายการยังมีความจำเป็นต้องดำเนินการตามวัตถุประสงค์ จึงมีความจำเป็นต้องเสนอต่อสภาเพื่อขออนุมัติใช้จ่ายเงินสะสมประจำปีงบประมาณ พ.ศ.2564  จำนวน 2 โครงการ รายละเอียดดังนี้
1. โครงการก่อสร้างถนนคอนกรีตเสริมเหล็ก สายในล้อม – นาสว่าง  ช่วงที่ 2  หมู่ที่ 7   งบประมาณ 934,000.-บาท  ถนนกว้าง 4.00 เมตร  หนา 0.15 เมตร  ยาว 305.00 เมตร   ไหล่ทางวัสดุคัดเลือกปิดขอบตามสภาพกว้างเฉลี่ยข้างละ 0.25 เมตร  (หรือมีพื้นที่ คสล. ไม่น้อยกว่า 1,220.00 ตารางเมตร) รายละเอียดตามแบบแปลนเทศบาลตำบลหนองพ้อกำหนด
2. โครงการก่อสร้างถนนคอนกรีตเสริมเหล็ก สายเกาะปาบ – ท่าพลับ   หมู่ที่ 3   งบประมาณ 515,000.-บาท  ถนนกว้าง 4.00 เมตร  หนา 0.15 เมตร  ยาว 184.00 เมตร   ไหล่ทางวัสดุคัดเลือกปิดขอบตามสภาพกว้างเฉลี่ยข้างละ 0.25 เมตร  (หรือมีพื้นที่ คสล. ไม่น้อยกว่า 736.00 ตารางเมตร) รายละเอียดตามแบบแปลนเทศบาลตำบลหนองพ้อกำหนด
ดังนั้นเพื่อให้โครงการดังกล่าวสามารถดำเนินการได้ จึงขออนุมัติสภาเทศบาลตำบลหนองพ้อ พิจารณาจ่ายขาดเงินสะสมจำนวน 2 โครงการ 
การจ่ายขาดเงินสะสมครั้งนี้ เป็นอำนาจการอนุมัติของสภาเทศบาลตำบลหนองพ้อตามระเบียบกระทรวงมหาดไทยว่าด้วยการรับเงินการเบิกจ่ายเงิน การฝากเงิน การเก็บรักษาเงินและการตรวจเงินขององค์การปกครองส่วนท้องถิ่น (ฉบับที่ 2) พ.ศ. 2548 ข้อ 89 องค์ปกครองส่วนท้องถิ่นอาจใช้จ่ายเงินสะสมได้โดยการรับอนุมัติจากสภาท้องถิ่นภายใต้เงื่อนไขดังต่อไปนี้
(๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น  ซึ่งเกี่ยวกับด้านการบริการชุมชนและสังคม หรือเป็นกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด
(2) ได้ส่งเงินสมทบกองทุนส่งเสริมของกิจการขององค์กรปกครองส่วนท้องถิ่นแต่ละประเภทตามระเบียบแล้ว
(3) เมื่อได้รับอนุมัติให้จ่ายขาดเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จภายในระยะเวลาไม่เกินหนึ่งปีถัดไป  หากไม่ดำเนินการภายในระยะเวลาที่กำหนดให้ใช้จ่ายเงินเงินสะสมนั้นเป็นอันพับไป	
ดังนั้น  ข้าพเจ้าจึงได้เสนอญัตติ ขออนุมัติใช้จ่ายเงินสะสมประจำปีงบประมาณ พ.ศ. 2564 ในครั้งนี้เพื่อสภาเทศบาลตำบลหนองพ้อได้พิจารณา
			จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	เชิญผู้ที่มีส่วนเกี่ยวข้องอภิปรายครับ
ปลัดเทศบาล	เรียนประธานสภา นางสาวชนะทีปกร  คงศรีทอง เป็นตัวแทนผู้อำนวยการกองคลังขอชี้แจงรายงานยอดเงินสะสมจากงบแสดงฐานะการเงินที่นำไปใช้ได้คงเหลือ ณ วันที่ 8 กันยายน 2564 ตามระเบียบข้อ 89 รายงานการเงินเมื่อวันที่ 5 กรกฎาคม 2564 จำนวน 21 โครงการเป็นเงิน 7,719,000 บาท ก็เป็นเงินที่หักลบกลบหนี้ในครั้งก่อนส่วนยอดเงินที่ใช่ได้ ณ วันที่ 8 กันยายน 2564 จำนวน 20,052,847.45 บาทหักเงินยืม/จ่าขาดเงินสะสม ณ วันที่ 1 ตุลาคม 2563 ถึง 7 กันยายน 2564 จำนวน 2938238.00 บาท  เงินสะสมที่อนุมัติแล้วอยู่ระหว่างการ จำนวน 557001.00 บาท  เงินสะสมที่อนุมัติแล้วแต่ยังไม่ได้ดำเนินการจำนวน 7719000 บาท  กันเงินเป็นค่าใช้จ่ายในการบริหารงานและสาธารณภัย จำนวน 4536000 บาทกันเงินเพื่อเป็นค่าใช้จ่ายด้านบุคคลากร จำนวน 3000000 บาท คงเหลือเงินสะสมที่สามารถนำไปบริหารได้ ณ วันที่ 3 กันยายน 2564 จำนวน 1302608.45 บาท  เงินทุนสำรองเงินสะสม ณ วันที่ 8 กันยายน 2564 จำนวน 17775386.84 บาท จึงเรียนมาเพื่อประกอบในการพิจารณาครับ
ประธานสภา	ท่านสมาชิกก็ได้ฟังรายละเอียดต่างๆเป็นที่เรียบร้อยแล้วเกี่ยวกับเงินสะสม เชิญสมาชิกอภิปรายครับ เชิญครับ มีหรือไม่ครับ ถ้าไม่มีผมขอมติครับ ท่านสมาชิกสภาท่านใดเห็นชอบอนุมัติใช้จ่ายขาดเงินสะสม ประจำปี 2564 โปรดยกมือครับ
เห็นชอบ		10	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
มติที่ประชุม	มติที่ประชุมเห็นชอบอนุมัติใช้จ่ายขาดเงินสะสม ประจำปี 2564 
เห็นชอบ		10	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ


ระเบียบวาระที่ 4	เรื่องอื่นๆ
ประธานสภา	มีสมาชิกสภาท่านใดจะเสนอหรือมีข้อคิดอย่างไร เชิญครับ
ปรีชา  ชาญเมธี	เรียนประธานสภา ผมนายปรีชา  ชาญเมธี สมาชิกเขต 2 ผมขอย้อนเรื่องไฟฟ้าสายดับครับของหมู่ที่ 8 ฝากท่านประธานไว้แล้ว ยังไม่เข้าไปดูแลทีครับ ถนนชำรุดสายบ้านเพิง -  หนองบ่อ และอีกสายเกาะฝ้าย – ไสเลียบ ครับของหมู่ที่ 5 ขอให้ช่างออกไปดูแลสักนิดครับ ฝากท่านประธานด้วยครับ
ประธานสภา	เชิญท่านสมาชิกท่านต่อไปครับ
อุทัย  บุตรดาซุย	เรียนประธานสภา ผมนายอุทัย  บุตรดาซุย สมาชิกสภาเขต 1 ผมมีเรื่องเดียวเกี่ยวกับสายดับ ขอเพิ่มเติมของหมู่ที่ 3 หอประชุมจนถึงหน้าวัดครับ ยังไม่มีไฟฟ้าส่องสว่าง สายที่ 2 หลังโรงเรียนควนพลี ชาวบ้านร้องขอมาครับ สายที่ 3 สายหน้าควน ยังไม่เลยครับ สายที่ 4 หมู่ที่ 6สามแยกควนพลี แสงสว่างยังไม่ถ้วนถึงครับ อันตรายด้วยครับ พื้นที่ก็กว้างครับ ขอเป็นหลอดกลมครับ ขอบคุณครับ
ประธานสภา	เชิญท่านสมาชิกท่านต่อไปครับ
ไพจิตร  ฉิมรักษ์	เรียนประธานสภา ผมนายไพจิตร ฉิมรักษ์  สมาชิกสภาเขต 1 ขอฝากประธานเรื่องขอบ้านเลขที่ของชาวบ้านครับ ทำบ้านแล้วจะขอใช้ไฟฟ้า ขอใช้น้ำ ช่วยดูให้ด้วยครับ
ประธานสภา	เชิญท่านผู้อำนวยการกองช่างอภิปรายครับ
ผู้อำนวยการกองช่าง	เรียนประธานสภา ผมนายบุญภาศ ทองฤทธิ์นุ่น ผู้อำนวยการกองช่าง  เรื่องขออนุญาตก่อสร้างขอบ้านเลขที่ ซึ่งจริงๆแล้วเทศบาลได้ประกาศเรื่องการควบคุมอาคารตั้งแต่ปี 2560 แล้วผู้ที่ก่อสร้างก่อนกุมภาพันธ์ เราจะออกหนังสือรับรองขอบ้านเลขที่ แต่บ้านหลังไหนยังสร้างไม่เสร็จ จะพิจารณาเป็นรายครับ เลยต้องขออนุญาตก่อสร้างครับก่อนจะได้บ้านเลขที่ ก็ต้องประสานกับแผนที่ภาษีเพื่อดูว่าบ้านหลังนั้น ว่าสร้างเมื่อไหร่ครับเพื่อเป็นการออกใบอนุญาตครับ
วิเชียร  บัวเนียม	เรียนประธานสภา ผมนายวิเชียร  บัวเนียม สมาชิกสภาเขต 2 วันนี้ขออนุญาตนำเรียนต่อที่ประชุม เรื่องเกี่ยวกับการรับเหมาทำสะพานที่ทำคันคลองชาวบ้านเดือดร้อนอยากให้เข้าไปช่วยแก้ไขด้วยครับ ส่วนที่เป็นถนนคสล.ของหมู่ที่ 7 มีคูระบายน้ำตอนนี้น้ำมันระบายไม่ได้ครับเพราะเกิดจากดินที่เข้าไปอุดท่ออยู่ทำให้เกิดน้ำท่วมหลายหลังคาเรือน ช่วยประสานงานให้กับบริษัทผู้รับเหมาด้วยครับ ขอบคุณครับ
นายกเทศมนตรี	เรียนประธานสภา ผมนายไตรศักดิ์  รักใหม่ นายกเทศมนตรีตำบลหนองพ้อ ในส่วนของหมู่ที่ 7 ผมไม่ได้นิ่งนอนใจเลยครับที่จะนำความเดือดร้อนของชาวบ้านมาแก้ไขครับ ผมได้ประสานงานไปยังผู้รับเหมาแล้วครับ วันศุกร์ก็น่าจะเรียบร้อยครับ ขอบคุณครับ
ประธานสภา	มีสมาชิกท่านใดมีข้อเสนอแนะหรือไม่ครับถ้าไม่มีผมขอปิดการประชุมครับ
ปิดประชุมเวลา 10.15 น.

				ลงชื่อ				ผู้จดรายงานการประชุม
					(นายมนตรี  จันทร์น้อย)
					     เลขานุการสภา
	      คณะกรรมการได้ตรวจสอบรายงานการประชุมสภาเทศบาลแล้วถูกต้อง
		(ลงชื่อ)				กรรมการตรวจรายงานการประชุม
			(ร.ต.สมหมาย  หนูเมฆ)	
(ลงชื่อ)				กรรมการตรวจรายงานการประชุม
			  (นายอุทัย  ศิริรัตน์)
(ลงชื่อ)				กรรมการตรวจรายงานการประชุม
			   (นายทวี  แสงปาน)


สภาเทศบาลตำบลหนองพ้อ พิจารณารับรองรายงานการประชุมฉบับนี้ เมื่อคราวประชุมเทศบาลตำบลหนองพ้อ สมัยวิสามัญสมัยที่ 4 ครั้งที่ 1 ประจำปี 2564 เมื่อวันที่      พฤศจิกายน  2564
			
		ลงชื่อ
			(นายกมล  ฉิมรักษ์)

